
Татарстан Президенты Рөстәм Миңнеханов Үзбәкстанга эш сәфәре кысаларында Ангрен шәһәрендә резинотехника заводында булды.

«Birinchi Rezinotexnika Zavodi» ҖЧҖ конвейер тасмалары, авыл хуҗалыгы һәм автомобиль шиннары җитештерә. Предприятиенең еллык егәрлеге 3 млн. берәмлек автомобиль шинына һәм 200 мең авыл хуҗалыгы шинына җитә.

Татарстан Республикасы Президентына завод цехларын күрсәттеләр һәм җитештерү технологиясенең үзенчәлекләре турында сөйләделәр.
Рөстәм Миңнеханов Үзбәкстанда шиннар җитештерү заводында булды